Extension communication pentru rezolvarea contradicţiei ontologice dintre 
comunicare şi informaţie 


Florentin Smarandache 
University of New Mexico 
200 College Road, 
Gallup, NM 87301, U.S.A. 


Ştefan Vlăduţescu 
University of Craiova 
Romania 


Studiul se înscrie în zona interdisciplinară dintre teoria informaţiei şi extensică, în 
calitatea ei de ştiinţă a rezolvării contradictoriilor. În acest spaţiu se abordează problema 
centrală a ontologiei informaţiei relația contradictorie dintre comunicare şi informare. 
Nucleul cercetării îl reprezintă realitatea că investigația ştiinţifică a relației comunicare- 
informare a ajuns într-o fundătură. Relaţia bivalentă comunicare-informare, informare- 
comunicare a ajuns să fie contradictorie, iar cele două concepte să se blocheze reciproc. În 
condiţiile în care Extensics este o ştiinţă a soluționării problemelor contradictorii, se vor 
utiliza „extensical procedures” pentru a rezolva contradicţia. În acest sens, ţinând cont că 
matter-elements sunt definite, se vor explora proprietățile acestora („The key to salve 
contradictory problems, arată Wen Cai, întemeietorul Extensics (1999, p. 1540), is the 
study of properties about matter-elements”). Conform „The basic method of Extensics is 
called extension methodology” (...), iar „the application of the extension methodology in 
every field is the extention engineering methods” (Weihua Li, Chunyan Yang, 2006, p. 
34). 

Cu metode lingvistice, sistemice, şi hermeneutice, grefate pe „extension 
methodology” a) sunt „open up the things”, b) este marcată „divergent nature of matter- 
element”, c) are loc „extensibility of matter-element”, iar c) „extension communication” 
face ca să se deschidă perspectiva nouă de incluziune, să se evidențieze o ordonare a 
lucrurilor la un nivel superior şi să se rezolve elementele de contradictorialitate. 
„Extension” este, după cum postulează Wen Cai (1999, p. 1538) „opening up carried out”. 

După examinarea critică a poziţiilor contradictorii exprimate de mai mulți dintre 
specialiştii în domeniu, se emite ipoteza extensică şi integratoare că informarea constituie o 
formă de comunicare. Obiectul comunicării îl reprezintă transmiterea unui mesaj. Mesajul 
poate fi constituit din gânduri, idei, opinii, sentimente, credințe, date, informaţii, 
intelligence sau alte elemente semnificaţionale. Atunci când conţinutul mesajului este 
preponderent informaţional, comunicarea devine informare sau intelligence. 

Argumentele de susţinere a ipotezei sunt de natură lingvistică (cel mai important 
fiind acela că există „comunicare de informaţii”, dar nu şi „informare de comunicări”), de 
natură sistemic-procesuală (în sistemul de comunicare se dezvoltă un sistem de informare; 

actantul informator este un tip de comunicator; procesul de informare este un proces de 
comunicare), argumente practice (delimitarea elimină eforturile de înţelegere disparată şi 
neconcordantă a celor două concepte), argumente epistemologice (se creează posibilitatea 
gândirii intersubiective a realităţii), argumente lingvistice (se clarifică şi se dă forță 
referentului supraordonat, acela al comunicării ca proces), argumente logico-realiste (se 
reține starea de lucruri care permite a gândi coerent într-un sistem de concepte — seriile 
derivative sau grupările integrative) şi argumente ale experienţei istorice (conceptul de 
comunicare are prioritate temporală, el apare de 13 ori la Iulius Caesar). Cele mai 
importante argumente sunt sintetizate în patru axiome: trei sunt bazate pe observaţii 
pertinente ale lui Tom D. Wilson-Solomon Marcus, Magoroh Maruyama şi Richard Varey, 
iar cea de-a patra reprezintă o aplicaţie relevantă a teorie neutrosofice a lui Florentin 
Smarandache pe domeniul comunicării. 


Keywords: extention communication, information, extensics, ontology, neutrosophic 
communication, message 


I. Teza informării ca formă a comunicării 

Problema relaţiei dintre comunicare şi informare ca domenii de existenţă reprezintă 
axa de amprentă a ontologiei comunicării şi informării. Formatul ontologic permite două 
formule: existenţa în act şi existenţa virtuală. Componenta ontologică a conceptelor 
integrează o prezenţă sau o potenţă şi un fapt existenţial sau la un potenţial de existenţă. 

Pe lângă elementul categorial-ontologic, în raportul nuclear al conceptelor de 
comunicare-informare prezintă specificități comparative şi în ce priveşte atribute şi 
caracteristici, pe trei componente epistemologică, metodologică şi hermeneutică. 

În cadrul unei ştiinţe care şi-ar fi asumat ferm un obiect de studiu, o metodologie şi 
un set specific de concepte, această decizie ontologică întemeietoare s-ar fi luat în cadrul 
unei axiome. Se ştie că, în principiu, axiomele soluţionează, în limitele acelui tip de 
argument numit evidenţă (situaţie clară şi distinctă), raporturile dintre conceptele sistemice, 
structurale, bazale. În mod specific, în cadrul Extensics, ştiinţă cu viziune avansată, 
fundamentată de profesorul Wen Cai, axiomele reglementează raportul între două matter- 
elements cu profiluri divergente. Pentru problematicile comunicării şi informaţiei care s- 
au constituit relativ recent (de circa trei sferturi de secol) în obiecte de studiu sau domenii 
de preocupare ştiinţifică nu s-a găsit o autoritate care să tranşeze problema. Slăbiciunile 
acestor ştiinţe de tip soft sunt vizibile şi astăzi când după propuneri neacreditate de ştiinţe 
(„comunicologie” - communicology de Joseph de Vito, „comunicatică” — „comunicatique” 
de G. Metayer; informologie Klaus Otten şi Anthony Debon) s-a recurs la rămânerea în 
ambiguitatea de validare a disciplinei „Științele comunicării şi informaţiei” sau „Științele 
informației şi comunicării”, bucurându-se de suportul unor cursuri, cărți, studii şi 
dicționare. 

Această viziune generică de unitate şi coeziune nedreptățeşte şi comunicarea şi 
informarea. În practică, aparenta nedreaptă tratare globală, integrativă şi la grămadă nu are 
o totală şi acoperitoare confirmare. În mai toate universităţile cu profil umanist ale lumii 
predomină facultăţile şi cursurile de comunicare, inclusiv în cele din România şi Republica 


2 


Populară Chineză. Profesorul Nicolae Drăgulănescu constata, pentru cazul României că în 
20 de facultăți se predă comunicarea (sub diferite titulaturi) şi în numai două se predă 
informarea-informaţia. 

Principalele perspective din care a fost abordată relaţia contradictorie comunicare- 
informare sunt cea ontologică, cea epistemologică şi cea sistemică. În majoritatea 
cazurilor, opiniile au fost incidentale. Atunci când a fost vorba de studii dedicate, cel mai 
frecvent demersul comparativ nu s-a făcut în mod programat pe unul sau pe mai multe 
criterii şi nici în mod direct şi aplicat. Fundamentele rămân contribuțiile lui Jorge Reina 
Schement, Brent R. Ruben, Harmut B. Mokros şi Magoroh Maruyama. 

În studiul său „Communication and Information” (1993, pp. 3-31), J.R. Schement 
porneşte de la constatarea că „în retorica Erei Informaţiei, comunicarea şi informarea 
converg în înţelesuri sinonime”. Pe de altă parte, reține că dimpotrivă există specialişti ce 
se pronunţă pentru a se statua o distincţie fermă a semnificaţiilor acestora. Pentru a lămuri 
exact relaţia dintre cele două fenomene, respectiv concepte, acesta examinează definițiile 
informării şi comunicării care au marcat evoluția „studiilor informării” şi „studiilor 
comunicării”. Pentru informare (informaţie) rezultă trei teme fundamentale: informarea-ca- 
lucru (information-as-thing) (M. K. Buckland), informarea-ca-proces (information-as- 
process) (N. J. Belkin, R. M. Hays, Machlup & Mansfield etc.), informarea-ca-produs-al- 
manipulării (information-as-product-of-manipulation (C. J. Fox, R. M. Hayes). Se observă, 
totodată, că toate aceste trei teme implică, în aprecierea emitenţilor lor, o „conexiune cu 
fenomenul de comunicare” („connection to the phenomenon of communication”). În 
paralel, din examinarea definiţiilor comunicării se desprinde că specialiştii în mod 
„Implicit sau explicit introduc noţiunea de informare în definirea comunicării”. Tot trei se 
desprind a fi temele centrale ale definirii comunicării: comunicarea-ca-transmitere 
(communication-as-transmission) (W. Weaver, E. Emery, C. Cherry, B. Berelson, G. 
Steiner), comunicarea-ca-proces-de-împărtăşire (communication-as-sharing-process) (R. S. 
Gover, W. Schramm), comunicarea-ca-interacţiune (communication-as-interaction) (G. 
Gerbner, L. Thayer). Comparând cele 6 noduri tematice, Schement evidențiază că legătura 
dintre informare şi comunicare este „deosebit de complexă” şi dinamică: „informarea şi 
comunicarea sunt întotdeauna prezente şi conexate” („information and communication are 
ever present and connected” (Schement J. R., 1993, p. 17). În plus, pentru ca „informarea 
să existe trebuie să fie prezent un potenţial de comunicare” („for information to exist the 
potential for communication must be present”). 

Rezultanta în plan ontologic a acestor constatări ar fi că existența informării este 
(strict) condiționată de prezenţa comunicării. Adică pentru a exista informare trebuie 
neapărat să fie prezentă comunicarea. Comunicarea va preceda şi întotdeauna va 
condiționa existența informării. Şi mai detaliat: comunicarea face parte din ontologia 
informării. Ontologic, informarea se iveşte în cadrul comunicării şi ca potență a 
comunicării. J. R. Schement este orientat pe găsirea unei căi de catagrafiere a unei imagini 
coerente care să conducă spre o Teorie a comunicării şi informării („Toward a Theory of 
Communication and Information” — Schement J. R., 1993, p. 6). De aceea, evită să rețină 
conclusiv prioritatea temporală şi lingvistică, precedenţa ontologică şi amploarea 
comunicării în raport cu informarea. Concluzia studiului este că 1. „Informarea şi 

comunicarea sunt construcţii sociale” (cele „două cuvinte sunt utilizate ca 
interschimbabile, chiar ca sinonime” — se arată) (Schement J. R., 1993, p. 17); 2. „Studiul 
informării şi comunicării împărtăşesc concepte în comun” (în cadrul ambelor se vor regăsi 
comunicare, informare, „simbol, cogniţie, conținut, structură, proces, interacțiune 
tehnologie şi sistem”- Schement J. R., 1993, p. 18); 3. „Informarea şi comunicarea 
formează două aspecte ale aceluiaşi fenomen” (Schement J. R., 1993, p. 18). Cu alte 
cuvinte, înțelegem că: a) în plan lingvistic („,cuvintele”, „termenii”, „noţiunile”, 
„conceptele”, „ideea de”) comunicarea şi informarea au o sinonimie; b) ca domeniu de 
studiu cele două recurg la acelaşi arsenal conceptual. Situaţia creată de aceste două 
elemente ale concluziei permite, în opinia noastră, o ierarhizare între comunicare şi 
informare. Dacă este cert că ontologic şi temporal comunicarea precedă informarea, dacă 
acest fenomen din urmă are o extensie mai mică decât primul, dacă eventuale ştiinţe care 
au obiect comunicarea, respectiv informarea, beneficiază de unul şi acelaşi vocabular 
conceptual, atunci informarea poate fi o formă de comunicare. În ciuda acestei direcţii pe 
care se înscriu în mod coerent argumentele lingvistice, categorial-ontologice, conceptual şi 
definițional epistemologice aduse în argumentare, cel de-al treilea element al concluziei 
postulează existenţa unui fenomen unic care ar include comunicarea şi informarea (3. 
„Informarea şi comunicarea formează două aspecte ale aceluiaşi fenomen” - Schement J. 
R., 1993, p. 18). Acestui fenomen nu i se dă un nume. Panta conclusivă pe care se 
angajează argumentele şi elementele conclusive anterioare ne-a permis să articulăm 
informarea ca una dintre formele comunicării. În mod confirmativ, faptul că J. R. 
Schement nu numeşte un fenomen supraordonat comunicării şi informării, ne lasă 
posibilitatea atragem argumentul în a întări teza noastră că informarea este o formă de 
comunicare. Aceasta şi pentru că nu se poate găsi o categorie de fenomene care să 
înglobeze comunicarea şi informarea. J. R. Schement tinde către o perspectivă nivelatoare 
şi de convergență în ontologia comunicării şi informării. În schimb, M. Norton înclină 
către o diferenţiere pronunţată a comunicării de informare. El intră în grupul celor care văd 
comunicarea drept unul dintre procesele şi una dintre metodele „for making information 
available”. Cele două fenomene „are intricately conected and have some aspects that seem 
similar, but they are not the same” (Norton M., 2000, p. 48 şi 39). 

Harmut B. Mokros şi Brent R. Ruben (1991) fundamentează o viziune sistemică şi 
nivelară a înţelegerii relației comunicare-informare. Luând în calcul contextul de raportare 
ca element de bază al structurii interne a sistemelor de comunicare şi de informare, aceştia 
evidenţiază informația drept criteriu de radiografiere a relaţionării. Metoda sistemic- 
teoretică non-lineară de cercetare fundamentată în 1983 de B. R. Ruben este aplicată 
obiectului de studiu reprezentat de fenomenele de comunicare şi informare. Cercetarea se 
situează în „Information Age” şi creează un tablou de raportare informaţional. Meritul 
principal al investigației vine din relevanţa dată insubodonării dintre comunicare şi 
informare sub aspectul unei comunicări unipolare ce se raportează la o informaţie nivelară. 
Interesantă este abordarea informației sub trei aspecte constitutive: „informatione” 
(informația potențială — aceea care există într-un anume context, dar care n-a primit o 
semnificanţă în sistem), „information” (informațiile active în sistem) şi „informations” 
(informaţiile create social şi cultural în sistem). Informarea nivelară se află în relație cu o 

comunicare unificată. Pe fiecare palier al informării există comunicare. Informarea şi 
comunicarea sunt coprezente: comunicarea este inerentă informării. Informarea are 
inerente proprietăţi de comunicare. Cercetarea aduce o clarificare sistemic-contextuală a 
relaţiei dintre comunicare şi informare şi doar în subsidiar o situare ontologică fermă. În 
orice caz: niciodată în informare nu lipseşte comunicarea. 

În cele mai importante dintre studule profesorului Stan Petrescu, „Informaţiile, a 
patra armă” (1999) şi „Despre intelligence. Spionaj-Contraspionaj” (2007), informația 
este înţeleasă ca „un fel de comunicare” (Petrescu S., 1999, p. 143) şi situată în contextul 
mai larg al „cunoaşterii despre mediul informaţional intern şi internațional” (Petrescu S., 
2007, p. 32). 


II. Obiectul comunicării: mesajul. Obiectul informării: informaţia. Teza 
informaţiei ca specie de mesaj 

Pentru definitivarea tezei noastre de bază aceea a informării ca formă de comunicare 
pot fi aduse noi argumente care se coroboreză cu cele anterior menţionate. Ca fenomene, 
ca procese, comunicarea şi informarea au loc în cadrul unui sistem unic de comunicare. În 
cadrul comunicării, informarea şi-a dobândit un profil specializat. În câmpul informării, 
intelligence-ul, la rândul lui, şi-a consolidat un profil specific detectabil, discriminabil şi 
identificabil. Este în consecinţă de acceptat sub presiunea argumentului practic că se poate 
vorbi de un sistem general de comunicare care în raport de mesajul transmis şi configurat 
în procesul de comunicare ar putea fi imaginat ca sistem de informare (information system) 
sau ca sistem de intelligence (intelligence system). Sub imperiul presupoziției sistemice că 
un comunicator (unitar) transmite sau configurează tranzacţional împreună cu alt 
comunicator (destinatar) un mesaj, înțelegem sistemul comunicațional ca unitatea 
interacțională a factorilor ce exercită şi îndeplinesc funcția de comunicare a unui mesaj. 

În cărţile sale „Messages: building interpersonal communication skills” (ajunsă în 
1993 la a patra ediție, iar în 2010 la a douăsprezecea) şi „Human communication” (2000), 
Joseph De Vito (reputatul specialist ce a propus pentru ştiinţele comunicării titulatura de 
„Communicology” - 1978), elaborează un concept de mesaj simplu şi productiv. Mesajul 
este, ca şi conţinut, ceea ce se comunică. Ca factor sistemic, el se profilează ca ceea ce este 
comunicat. De amintit în această ordine de idei că germanul Otto Kade a insistat ca ceea ce 
se comunică să primească titulatura de „comunicat”. În concepţia lui Joseph De Vito, prin 
comunicare se transmit înțelesuri. „Mesajul comunicat” constituie doar o parte a 
înţelesurilor (De Vito J., 1993, p. 116). Printre înțelesurile împărtăşite se regăsesc 
sentimente, percepții (De Vito J., 1993, p. 298). De asemenea, se pot comunica informaţii 
(De Vito J., 1990, p. 42), (De Vito J., 2000, p. 347). 

În cadrul unei „teorii a mesajului” numita „Angelitică” (Angelitics), Rafael Capurro 
exprimă opinia că mesajul şi informaţia sunt concepte ce desemnează fenomene similare, 
dar nu identice. În limba greacă „angelia” însemna mesaj; de aici, „Angelitica” sau teoria 
mesajului (Angelitica este altceva decât Angeologia care se ocupă, în câmpul religiei şi 
teologiei, cu studiul îngerilor) (http://www.capurro.de/angelitics.html). R. Capurro fixează 
4 criterii de evaluare a raportului dintre mesaj şi informaţie. Similitudinea celor două se 
extinde pe trei dintre ele. Mesajul, ca şi informaţia, se caracterizează astfel: „is supposed to 

bring something new and/or relevant to the receiver; can be coded and transmitted through 
different media or messengers; is an utterance that gives rise to the receiver's selection 
through a release mechanism of interpretation”. Diferenţa dintre cele două este următoarea: 
„a message is sender-dependent, i.e. it is based on a heteronomic or assymetric structure. 
This is not the case of information: we receive a message but we ask for information” 
(http://ww.capurro.de/angeletics_zkm.html). A solicita informaţii înseamnă a transmite 
un mesaj de solicitare de informaţii. Prin urmare, mesajul este similar cu informaţia şi pe 
acest criteriu. În opinia noastră, diferenţa dintre ele este de la gen la specie: informaţia este 
o specie de mesaj. Mesajul depinde de transmiţător şi informaţia, la fel. Informaţia este, 
însă, o specificaţie a mesajului, este un mesaj informativ. C. Shannon apreciază că mesajul 
reprezintă obiectul definitoriu al comunicării. El este miza comunicării, căci „the 
fundamental problem of communication is that of reproducing at one point either exactly 
or aproximately a message selected at another point” (1949, p. 31). 

Procesul de comunicare constă în fapt în „comunicarea” unui mesaj complex şi 
multistratificat. În mesaj se pot regăsi „gânduri, interese, talente, experienţe” (Duck S., Me 
Mahan D.T., 2011, p. 222), „informaţii, idei, credinţe, sentimente” (Wood J. T., 2009, p. 
19 şi p. 260). G. A. Miller, T. M. Newcomb şi Brent R. Ruben consideră că obiectul 
comunicării îl formează informaţiile: „Communication - arată Miller — means that 
information is passed from one place to another” (Miller G. A., 1951, p. 6). La rândul său, 
T. M. Newcomb precizează: „very communication act is viewed as a transmission of 
information” (Newcomb T. M., 1966, p. 66), iar Brent R. Ruben susține: „Human 
communication is the process through which individuals in relationships, groups, 
organizations and societies create, transmit and use information to relate to the 
environment and one another” (Ruben B. R., 1992, p. 18). 

Profesorul Nicolae Drăgulănescu, membru al American Society of Information 
Science and Technology, este cel mai important dintre specialiştii români în Ştiinţa 
informaţiei. În opinia sa, „comunicarea informaţiei” este al treilea dintre cele patru procese 
ce constituie „ciclul informaţional”, alături de generarea informaţiei, prelucrarea/stocarea 
informaţiei şi utilizarea informaţiei. Procesul de comunicare, arată N. Drăgulănescu, este 
unul dintre procesele al căror obiect îl constituie informaţia 
(http://ndragulanescu.ro/publicatii/CPS4.pdf, p. 8). Pe aceeaşi linie se situează şi Gabriel 
Zamfir; acesta gândeşte informaţia ca reprezentând „ceea ce se comunică într-unul sau 
altul dintre limbajele disponibile” (Zamfir G., 1998, p. 7), la fel şi profesoara Sultana 
Craia: comunicarea este un „proces de transmitere a unei informaţii, a unui mesaj” (Craia 
S., 2008, p. 53).. În general, se acceptă că informarea înseamnă transmiterea/primirea de 
informaţii. Cu toate acestea, atunci când se vorbeşte de transmiterea informaţiilor, procesul 
este considerat a fi nu informare, ci comunicare. De aceea, se creează aparența că 
informaţiile sunt produsul, iar comunicarea ar fi doar procesul de transmitere. Teodoru 
Ştefan, Ion Ivan şi Cristian Popa precizează: „Comunicarea este procesul de transmitere a 
informaţiilor, deci raportul dintre cele două categorii este de la produsul de bază la 
transmiterea lui” (Ştefan T., Ivan I., Popa C., 2008, p. 22). Profesorii Vasile Tran şi Irina 
Stănciugelu văd comunicarea ca un „schimb de informaţii cu conţinut simbolic” (Tran V., 
Stănciugelu I., 2003, p. 109). În fapt, comunicarea este un concept supraordonat şi o 

categorie ontologică mai extinsă decât informarea sau informația. Pe de altă parte, 
informaţiile se generează chiar în procesul global de comunicare. Din această perspectivă, 
informarea (al cărei obiect-mesaj îl alcătuiesc informațiile) constituie o comunicare 
regională, sectorială. Informarea este acea comunicare al cărei mesaj este constituit din 
semnificaţii noi, relevante, oportune şi utile, adică din informaţii. Această poziție o 
împărtăşeşte şi Doru Enache (2010, p. 26). 

Poziţia fixată de Norbert Wiener, consolidată de L. Brillouin şi însuşită de mulţi alţii 
face din informaţie singurul conţinut al mesajului. N. Wiener arată că mesajul „conţine 
informaţie” (Wiener N., 1965, p. 16), L. Brillouin vorbeşte despre „informația conținută de 
mesaj” (Brillouin L., 2004, p. 94 şi p. 28). 

Prin comunicare se „vehiculează informaţii, noţiuni, emoţii, convingeri” şi 
comunicarea „presupune (şi subsumează) informarea” (Rotaru N., 2007, p.10). Reputaţii 
profesori Marius Petrescu şi Neculae Năbârjoiu consideră că departajarea între comunicare 
şi informare trebuie să se realizeze în funcție de mesaj. O comunicare ce are un mesaj 
informativ devine informare. Ca formă a comunicării, informarea se caracterizează printr- 
un mesaj informativ, iar un „mesaj rămâne informativ atât cât conţine ceva necunoscut 
încă” (Petrescu M., Năbârjoiu N., 2006, p. 25). Unul dintre posibilele elemente 
semnificaționale ce ar putea alcătui conţinutul mesajului este deci şi informația. Alte 
componente ar putea fi gândurile, ideile, credinţele, cunoştinţele, sentimentele, trăirile, 
experienţele, noutăţile faptele etc. Comunicarea este „comunicare” a unui mesaj indiferent 
de fondul semnificaţional al acestuia. 


III. Patru axiome de ontologie a comunicării-informării 

3.1. Axioma mesajului. Numim axiomă ontologică de segregare privind obiectul 
sau axioma Tom D. Wilson-Solomon Marcus teza că nu orice comunicare este informare, 
dar orice informare este comunicare. Ori de câte ori mesajul conţine informaţii, procesul 
comunicațional capătă profil informaţional. Totodată, sistemul comunicaţional devine 
sistem informațional. În mod derivat comunicatorul devine „informator”, iar relația 
comunicaţională se transformă în relație informaţională. Baza interacţională a societății, 
chiar în Era informaţională, o constituie interacțiunea comunicațională. Majoritatea 
interacțiunilor sociale sunt non-informaţionale. În acest sens, T. D. Wilson observa: „We 
frequently receive communications of facts, data, news, or whatever which leave us more 
confused than ever. Under formal definition these communications contain no 
information” (Wilson T. D., 1987, p. 410). Academicianul Solomon Marcus ia în calcul 
existenţa incontestabilă a unei comunicări „în absenţa unui transfer de informaţie” (Marcus 
S., 2011, vol. 1. p. 220). Pentru comunicările ce nu conţin informaţii nu deținem un termen 
separat şi specific. Comunicările ce conțin informaţi sau doar informaţii se numesc 
informări. 

Comunicarea implică un fel de informaţie, dar, aşa cum precizează Jean Baudrillard 
(Apud Dâncu V.S., 1999, p. 39), „ea nu se întemeiază obligatoriu pe informaţie”. Mai 
exact, orice comunicare conţine o cunoaştere care poate fi cunoştinţe, date sau informaţii. 
Prin urmare, în comunicare, informaţia poate lipsi, poate avea caracter adiacent, incident 
ori colateral. Comunicarea poate fi informațională prin natura sau prin destinaţia ei. Acea 

comunicare ce prin natura şi organizarea ei este comunicare de informaţie poartă numele 
de informare. 

Principalul proces derulat în Information System îl reprezintă informarea. Funcția 
unui astfel de sistem este de a informa. Actanţii pot fi informatori, producători-consumatori 
de informaţii, transmiţători de informaţii etc. Acţiunea de informare capătă identitate prin 
acoperirea ce i-o aduce onto-categorial verbul „a informa”. La rândul lui, Petros A. 
Gelepithis consideră cele două concepte, comunicare şi informare, că sunt capitale pentru 
„the study of information system” (Gelepithis P. A., 1999, p. 69). 

Confirmând axioma informației ca mesaj reducționist, ca obiect redus de 
comunicare, Soren Brier arată: „communication system actually does not exchange 
information” (Brier S., 1999, p. 96). Uneori, în cadrul sistemului de comunicare nu se mai 
schimbă informaţi. Cu toate acestea, comunicarea subzistă; sistemul de comunicare îşi 
păstrează validitatea, ceea ce indică şi, subsecvent, probează că poate exista comunicare 
care să nu incumbe informație. 

Atunci 

a) când în cadrul Information System se introduc principii funcționale precum „need 
to know”/"need to share”, 

b) când se derulează procese de culegere, analiză şi diseminare de informaţii, 

c) când beneficiarii sunt decidenţi, „decisionmaker”, „minister”, „governement”, 
„polcymakers” şi 

d) când intervine elementul de secretivitate, 

acest Information System devine Intelligence System (vezi Gill P., MarrinS., Phytian 
M., 2009, p. 16, p. 17, p. 112, p. 217), (Sims J.E., Gerber B., 2005, p. 46, p. 234; Gill P., 
Phytian S., 2006, p. 9, p. 236, p. 88; Johnson L.K. ( ed.) 2010, p. 5, p. 6, p. 61, p. 392, p. 
279, Maior G.-C. (ed.), 2010). „Secrecy, arată Peter Gill, is a key to understanding the 
essence of intelligence” (Gill P., Marrin S., Phytian M., 2009, p. 18), iar profesorul 
George Cristian Maior accentuează: „în intelligence, esențiale rămân colectarea şi 
procesarea informațiilor din surse secrete” Maior G.-C., 2010, p. 11). 

Sherman Kent, W. Laqueur, M. M. Lowenthal, G.-C. Maior ş.a. pornesc de la un 
concept de intelligence complex şi multistratificat, înțeles ca semnificând cunoaştere, 
activitate, organizație, produs, proces şi informație. Subsecvent, se pune problema 
ontologiei, epistemologiei, hermeneuticii şi metodologiei intelligence-ului. Alături de Peter 
Gill, G.-C. Maior face operă de pionierat în a separa abordarea ontologică a intelligence- 
ului de cea epistemologică şi a analiza „fundamentul epistemologic al activităţii de 
informaţii” (Maior G.-C., 2010, p. 33 şi p. 43). Intelligence-ul trebuie gândit şi din 
perspectiva axiomei ontologice a obiectului. Sub acest aspect, este de observat că una 
dintre semnificaţiile sale, poate cea critică, îl situează într-un fel sau altul în perimetrul 
informaţiilor. În opinia noastră, acele informaţii care au importanţă majoră pentru operatori 
acreditaţi ai puterii statale, economice, financiare, politice etc. şi deţin ori dobândesc un 
caracter confidențial-secret sunt sau devin intelligence. Informațiile din sistemele de 
intelligence pot constitui în sine intelligence sau ajung să fie intelligence în urma unor 
procesări specializate. „Intelhgence-ul nu este doar informație care există pur şi simplu” 
(Marinică M., Ivan I., 2010, p. 108), rețin Mariana Marinică şi Ion Ivan, el se obţine în 

urma unui „act conştient de creație, colectare, analiză, interpretare şi modelare a 
informaţiilor” (Marinică M., Ivan I., 2010, p. 105). 

3.2. Axioma teleologică. Pe lângă axioma de segregare a comunicării de informare 
în raport cu obiectul (mesajul), se poate reține ca axiomă o contribuţie a lui Magoroh 
Maruyama la demitizarea informării. În articolul „Information and Communication in Poly 
Epistemological System” din „The Myths of Information”, acesta arată: „The transmission 
of information is not the purpose of communication. In Danish culture, for exemple, the 
purpose of communication is frequently to perpetuate the familiar, rather than to introduce 
new information” (1980, p. 29). 

Axioma ontologică de segregare în raport cu scopul determină informarea drept acel 
tip de comunicare cu emergenţă redusă în care scopul interacțiunii îl reprezintă 
transmiterea de informaţii. 

3.3. Axioma lingvistică. O a treia axiomă de segregare ontologică comunicare- 
informare se poate desprinde în raport cu argumentul lingvistic al contextului gramatical 
acceptabil. Richard Varey gândeşte că a înţelege „the difference between communication 
and information is the central factor” şi găseşte în contextul lingivstic criteriul de a valida 
diferenţa: „we speak of giving information to while communicate with other” (1997, p. 
220). Transmiterea de informaţii are loc „către” sau cuiva, iar comunicarea are loc „cu”. 
Alături de această variantă de context gramatical se mai poate înregistra şi situația de 
acceptabilitate a unor enunţuri în raport cu obiectul procesului de comunicare, respectiv 
obiectul procesului de informare. 

Enunţul „a comunica un mesaj, informaţii” este acceptabil. În schimb, enunţul „a 
informa comunicări” nu este. Sintagma „comunicarea de mesaje-informaţii” este validă, 
dar sintagma „informarea de comunicări”, nu. Prin urmare, limba poartă cunoaştere şi ne 
„ne îndrumă” (cum spune Martin Heidegger) să observăm că, lingvistic, comunicarea are o 
ontologie mai extinsă şi că ontologia informării i se subsumează. 

Caracterul ontic şi ontologic al limbii îi permite acesteia să exprima existenţa şi să 
realizeze o specificare funcțional-gramaticală. Limba nu permite decât existenţe 
gramaticale. Ca mesaj, informaţia poate fi „comunicată” sau „comunicabilă”. Subzistă şi 
cazul că o informaţie să nu fie „comunicată” ori „comunicabilă”. În mod conex, 
comunicarea nu poate fi „informată”. Câmpul semantic al comunicării este deci mai extins, 
mai bogat şi mai versatil. Comunicarea permite „incomunicabilul”. 

3.4. Axioma comunicării neutrosofice. Înţelegând cadrul fixat de cele trei axiome, 
constatăm că unele elemente comunicaționale sunt heterogene şi neutre în raport cu 
criteriul informativităţii. Dintr-un discurs pot fi suprimate anumite elemente, fără ca 
mesajul să sufere modificări informaționale. Aceasta înseamnă că unele semnificaţii 
mesajual-discursive sunt redundante, altele sunt neesențiale în raport de orexisul-direcția 
practică sau de nuanţă practică în ordinea gândirii. Redundanţele şi elementele 
semnificaționale non-nucleare pot fi elidate, iar mesajul rămâne informaţional neschimbat. 
Aceasta probează existenţa unor nuclee de semnificaţii neutre, neutrosofice. (În ce priveşte 
fundamentele epistemologice ale conceptului de neutrosofie trimitem la lucrarea lui 
Florentin Smarandache, A Unifying Field in Logics, Neutrosophic Logic, Neutrosophy, 
Neutrosophic Set, Neutrosophic Probability and Statistics, 1998). 

Pe funcționarea acestui fenomen se bazează procedurile de contragere textuală, de 
grupare, de înseriere, de asociere, de rezumare, de sintetizare, de integrare. 
Propunem să se înţeleagă prin comunicare neutrosofică acel tip de comunicare în care 
mesajul este constituit din şi se fundamentează pe elemente semnificaţionale neutrosofice: 
non-informaţionale, redundante, elidabile, contradictorii, incomplete, vagi, imprecise, 
contemplative, non-practice, de cultivare relațională. Comunicarea informaţională este acel 
tip de comunicare al cărei obiect îl alcătuieşte împărtăşirea unui mesaj informaţional. 
Demersul fundamental al emitentului este, în comunicarea informaţională, acela de a 
informa. A informa este a transmite informaţii sau, exact, cu cuvintele profesorului Ilie 
Rad: „să informeze, adică să transmită doar informaţii” ( Moldovan L., 2011, p. 
70). În linii generale, orice comunicare conţine unele ori anumite elemente neutrosofice, 
elemente  suprimabile, redundante, elidabile, non-nucleare. Când însă elementele 
neutrosofice au preponderență comunicarea nu mai este informaţională, ci neutorsofică. Ca 
atare, axioma neutrosofică ne permite să delimităm două tipuri de comunicare: 
comunicarea neutrosofică şi comunicarea informaţională. În majoritatea timpului 
comunicarea noastră este neutrosofică. Comunicarea neutrosofică este regula. 
Comunicarea informaţională constituie excepţia. În oceanul comunicării neutrosofice se 
Dobreanu C., Preventing surprise at the strategic lever, Buletinul Universităţii Naţionale 
de Apărare „Carol IP’, anul XX, nr. 1/2010, pp. 225-233, 2010. 
Enache Doru, Informaţia, de la primul cal troian la cel de-al doilea cal troian, Parașutiștii, 
anul XIV, nr. 27(36), pp. 25-28, 210. 
Păvăloiu C., Elemente de deontologie a evaluării în contextul creşterii calităţii actului 
educaţional, Forţele terestre, nr. 1/2010. 

diferențiază insule diamantine de comunicare informaţională. 


BIBLIOGRAFIE 


1. Brier S., What is a Possible Ontological and Epistemological Framework for a true 
Universal Information Science, în Hofkirshner W. (ed.), The Quest for a unified 
Theory of Information, Amsterdam, Gordon and Breach Publishers, 1999. 

2. Brillouin L., Science and Information Theory, 2"? edition, New York, Dober 
Publications Inc., 2004. 

3. Cai Wen, Extension Theory and its Application, Chinese Science Bulletin, vol. 44, 
nr. 17, pp. 1538-1548, 1999. 

4. Craia Sultana, Dicţionar de comunicare, mass-media şi ştiinţa comunicării, 

Bucureşti, Editura Meronia, 2008. 

Dâncu V. S., Comunicarea simbolică, Cluj-Napoca, Editura Dacia, 1999. 

DeVito, J. A., Communicology, New-York, Harper and Row, 1982. 

DeVito J., Messages, Harper Collins College Publishers, 1993. 

DeVito J., Human Communication, Addison Wesley Longman Inc., 2000. 

Dobreanu Cristinel, Preventing surprise at the strategic lever, Buletinul 

Universităţii Naţionale de Apărare „Carol I”, anul XX, nr. 1, pp. 225-233, 2010. 


Se PO OA 


10 


10.Duke S., Mc Mahan D.T., The Basics of Communication, London, Sage 
Publications Inc., 2011. 

11.Enache Doru, Informația, de la primul cal troian la cel de-al doilea cal troian, 
Paraşutiştii, anul XIV, nr. 27(36), pp. 25-28, 2010. 

12.Gelepithis P.A., A rudimentary theory of information în Hofkirshner W. (ed.), The 
Quest for a unified Theory of Information, Amsterdam, Gordon and Breach 
Publishers, 1999. 

13.Gill P., Phytian S., Intelligence in an insecure world, Cambridge, Polity Press, 
2006. 

14.Gill P., Marrin S., Phytian S., Intelligence Theory: Key questions and debates, 
Routledge, New York, 2009. 

15.Li Weihua, Yang Chunyan, Extension Information-kKnowledge-Strategy System for 
Semantic Interoperability, Journal of Computers, vol. 3, no. 8, pp. 32-39, 2008. 

16.Marinică M., Ivan I., Intelligence — de la teorie către ştiinţă, Revista Română de 
Studii de Intelligence, nr. 3, pp. 103-114, 2010. 

17.Johnson L.K. (ed.), The Oxford of Nnational Security Intelligence, Oxford 
University Press, 2010. 

18.Maior George Cristian, Un război al minţii. Intelligence, servicii de informaţii şi 
cunoaştere strategică în secolul XXI, Bucureşti, Editura RAO, 2010. 

19.Marinescu Valentina, Introducere în teoria comunicării, Bucureşti, Editura C. H. 
Beck, 2011. 

20.Marcus Solomon, Întâlniri cu /meetings with Solomon Marcus, Bucureşti, Editura 
Spandugino, 2011, 2 volume. 

21.Maruyama M., Information and Communication in Poly-Epistemological Systems, 
în Woodward K. (ed.), The Myths of Information, Routledge and Kegan Paul Ltd., 
1980. 

22.Métayer, G., La Communicatique, Paris, Les éditions d'organisation, 1972. 

23.Miller G.A., Language and communication, New York, Mc-Graw-Hill, 1951. 

24.Mokros H.B. şi Ruben B.D., Understanding the Communication-Information 
Relationship: Levels of Information and Contexts of Availabilities, Science 
Communication, June 1991, vol. 12, no. 4, pp. 373-388. 

25.Moldovan L., Indicii jurnalistice. Interviu cu prof. univ. dr. Ilie Rad în Vatra veche, 

Serie nouă, Anul III, nr. 1(25), ianuarie 201 1(ISSN 2066-0962), pp. 67-71. 

26.Newcomb TM, An Approach to the study of communicative acts, în Smith A.G. 
(ed), Communication and culture, New York, Holt, Rinehart and Winston, 1966. 

27.Norton M., Introductory concepts of Information Science, Information Today, Inc., 
2000. 

28.Păvăloiu Catherine, Elemente de deontologie a evaluării în contextul creşterii 
calității actului educațional, Forțele terestre, nr. 1/2010. 

29.Petrescu Marius, Năbârjoiu Neculae Managementul informațiilor, vol. I, Târgovişte, 
Editura Bibliotheca, 2006. 

30.Petrescu Stan, Despre intelligence. Spionaj-Contraspionaj, Bucureşti, Editura 
Militară, 2007. 


11 


31.Petrescu Stan, Informaţiile, a patra armă, Bucureşti, Editura Militară, 1999. 

32.Popa C., Ştefan Teodoru, Ivan Ion, Măsuri organizatorice şi structuri funcţionale 
privind accesul la informaţii, Bucureşti, Editura ANI, 2008. 

33. Popescu C. F., Manual de jurnalism, Bucureşti, Editura Tritonic, 2004, 2 volume. 

34.Rotaru Nicolae, PSI-Comunicare, Bucureşti, Editura A.N.I., 2007. 

35.Ruben B.D, The Communication-information relationship in System-theoretic 
perspective, Journal of the American Society for Information Science, volume 43, 
issue 1, pp. 15-27, January 1992. 

36.Ruben B.D., Communication and human behavior,New York, Prentice Hall, 1992. 

37.Schement J.R., Communication and information în Schement J.R., Ruben B.D., 
Information and Behavior, volume 4, Between Communication and Information, 
Transaction Publishers, New Brunswick, New Jersey, 1993. 

38.Shannon C., Weaver W., The mathematical theory of communication, Urbana, 
University of Illinois Press, 1949. 

39.Sims J.E., Gerber B., Transforming US Intelligence, Washington D.C., Georgetown 
University Press, 2005. 

40.Smarandache F., A Unifying Field in Logics, Neutrosophic Logic, Neutrosophy, 
Neutrosophic Set, Neutrosophic Probability and Statistics, American Research 
Press, Rehoboth, 1998. 

41.Smarandache F., Toward Dialectic Matter Element of Extensics Model, sursă 
Internet, 2005. 

42.Tran V., Stănciugelu I., Teoria comunicării, Bucureşti, comunicare.ro, 2003. 

43.Vlăduţescu Şt., Informaţia de la teorie către ştiinţă, Bucureşti, Editura Didactică şi 
Pedagogică, 2002. 

44. Vlăduţescu Şt., Comunicare jurnalistică negativă, Bucureşti, Editura Academiei 
Române, 2006. 

45. Wiener N., Cybernetics, gt ed., Mit Press, 1965. 

46.Wilson T.D., Trends and issues in information science, în Boyd-Barrett O., Braham 
P., Media, Knowledge and Power, London, Croom Helm, 1987. 

47.Wood J.T., Communication in Our Lives, Wadsworth/Cengage learning, 2009. 

48.Zamfir G., Comunicarea şi informaţia în sistemele de instruire asistată de 
calculator din domeniul economic, Informatica Economică, nr. 7/1998, p. 7. 


